**Tisztelt Szülők!**

A köznevelési intézményekben sajnos évről-évre egyre nagyobb kihívásokkal kell szembenézniük a családoknak és a pedagógusoknak, ami a tanulók gyermekvédelmi, gyermekjóléti feladatellátását illeti.

Az idő előtti iskolaelhagyás, a családon belüli konfliktusok, a testi- lelki bántalmazás, a tanulási nehézségekkel, illetve egészségügyi problémákkal küzdő gyermekek kirekesztettsége, kirekesztése egyre inkább jellemző probléma. Ezen problémák megfelelő kezelése, visszaszorítása, megelőzése érdekében 2018. szeptember 01.-től Magyarországon is kötelezővé tették az óvodai és iskolai szociális segítők jelenlétét a köznevelési intézményekben.

A feladatellátás jogszabályi alapját, a 1997. évi XXXI. törvény (Gyvt.), valamint a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló15/1998. (IV. 30.) NM rendelet nyújtja.

Célja: a gyermek veszélyeztetettségének megelőzése érdekében a szociális segítő munka eszközeivel támogatást nyújtani a köznevelési intézménybe járó gyermeknek, a gyermek családjának és a köznevelési intézmény pedagógusainak, az intézményben megjelenő egyéb szakembernek.

**Milyen problémával lehet a szociális segítőhöz fordulni?**

Óvodához, iskolához köthető problémák pl. szorongás, tanulási nehézségek, konfliktusok, beilleszkedési, magatartási nehézségek, korcsoportból való kirekesztés, testi - lelki bántalmazás.

Tanácsadás szülők részére családon belüli problémák esetén, illetve gyermeknevelési kérdésekben (leckeírás, otthoni feladatok, szülő-gyermek konfliktus, nem megfelelő kortárscsoportba kerüléssel kapcsolatos nehézségek, családi veszteség, válás, anyagi nehézségek.)

**Hogyan tud segíteni az iskolai szociális segítő?**

Gyermekek számára:

* egyéni tanácsadás,
* segítő beszélgetés,
* csoportos, közösségi és prevenciós programok.

Szülők számára:

* információnyújtás elérhető szolgáltatásokról, segítségnyújtás ügyintézésben; pl.: kapcsolatfelvétel, időpont egyeztetés, nyomtatványok kitöltése,
* szükség szerint részvétel szülő és a pedagógus közötti megbeszélésen, melyet a pedagógus és a szülő is kezdeményezhet. Szülőiértekezleten való részvétel.
* közvetítés tanár - diák, szülő - gyermek kapcsolatban: a szociális segítő közvetítőként segíti a nehézséget okozó konfliktusok megbeszélését és rendezését,
* közvetítés szolgáltatásokhoz (szociális, pedagógiai, pszichés) a probléma jellegétől függően, javaslatot tesz a megfelelő intézménnyel való kapcsolatfelvételre, és segítséget nyújt a kapcsolat kialakításában,
* súlyos veszélyeztető helyzetben, mint jelzőrendszeri tag, delegálja a családot a helyileg illetékes család- és gyermekjóléti szolgálathoz.
* Tanácsadás szülők részére családon belüli problémák esetén, illetve gyermeknevelési kérdésekben

Az óvodai és iskolai szociális segítőt a jogszabályban és a szakmai etikai kódexben foglaltaknak megfelelően titoktartási kötelezettség terheli. A Gyvt. szerinti adatkezelések, így ezt a tevékenységet érintő adatkezelések is a GDPR hatálya alá tartoznak.

Az óvodai, iskolai szociális segítőt a gyermekek és a szülők önként is megkereshetik, ha tanácsra van szükségük a problémájuk megoldásában.

További kérdéseikkel forduljanak bizalommal az intézményben dolgozó óvodai és iskolai szociális segítőhöz.

**Elérhetőségeim:**

**Név: Vinczéné Kanyári Zsuzsa**

**Telefonszám: 0630/367-6940**

**E-mail cím: vinczene.zsuzsa@nycsgyk.hu**

Ügyfélfogadási idő: Az Intézmény tanulói, tanulók szülei, pedagógusai és dolgozói számára!

* keddi napon (telefonon egyeztetett időpontban)

Egyéni igény figyelembevételével, sürgős esetben előre egyeztetett időpont más napokon is biztosítható!

Ha személyes találkozót szeretnének, mindenképpen előre, telefonon egyeztessék velem az időpontot!

Mindenkinek eredményes tanévet és jó egészséget kívánok!

Tisztelettel.:

 Vinczéné Kanyári Zsuzsa

óvodai- és iskolai szociális segítő